
REPUBLIKA HRVATSKA
BJELOVARSKO-BILOGORSKA ŽUPANIJA
DJEČJI VRTIĆ “RAČIĆI” NOVA RAČA
         UPRAVNO VIJEĆE

KLASA: 601-05/26-02/12
URBROJ: 2103-13-2-02-26-5
Nova Rača, 06.11. 2026.


Na temelju članka 15. stavka 2. Zakona o javnoj nabavi („Narodne novine“, broj 120/16, 114/22 i 156/22) i članka 50. Statuta Dječjeg vrtića „Račići“ Nova Rača (KLASA: 601-02/22-01/08, URBROJ: 2103/04-02-22-1), Upravno vijeće Dječjeg vrtića „Račići“ Nova Rača, OIB: 17094447739, na prijedlog ravnateljice Dječjeg vrtića „Račići“ Nova Rača, na svojoj 12. sjednici održanoj dana 06.11.2026. godine donijelo je

ODLUKU
o stavljanju izvan snage Pravilnika o provedbi postupaka jednostavne nabave

Članak 1.
Danom stupanja na snagu ove Odluke stavlja se izvan snage Pravilnik o provedbi postupaka jednostavne nabave (KLASA:011-02/26-02/03, URBROJ:2103-13-2-02-26-1) od 27.10.2026 godine.

Članak 2.
Ova Odluka stupa na snagu danom donošenja.

Članak 3.
„Ova Odluka objavit će se na mrežnoj stranici i oglasnoj ploči Dječjeg vrtića „Račići“ Nova Rača.“


Obrazloženje

Pravilnik o provedbi postupka jednostavne nabave stavlja se izvan snage radi potrebe Javnog savjetovanja. Javno savjetovanje s javnošću o Nacrtu Pravilnika o provedbi postupaka jednostavne nabave provodi se u skraćenom trajanju od 15 dana (29.10.2026.-13.11.2026.), sukladno članku 11. stavku 3. Zakona o pravu na pristup informacijama (NN 25/13, 85/15 i 69/22), zbog opravdanih razloga hitnosti.
Razlozi hitnosti:
Stupanje na snagu novog Pravilnika bilo je planirano za 01.09.2026. godine. Kako bi se osiguralo usklađivanje internih postupaka te stvorili svi formalno-pravni preduvjeti za donošenje i primjenu novog akta, potrebno je postupak savjetovanja i finalnog usvajanja akta provesti u što kraćem roku. 
Daljnje odgađanje primjene Pravilnika onemogućava redovito, učinkovito i pravovremeno provođenje postupaka jednostavne nabave koji su nužni za funkcioniranje i rad Dječjeg vrtića „Račići“ Nova Rača. 
Slijedom navedenog, a radi zaštite javnog interesa i žurnog stavljanja pravilnika u funkciju, javno savjetovanje provodi se u trajanju od 15 dana kako bi se omogućilo njegovo što brže stupanje na snagu.

KLASA:601-05/26-02/12
URBROJ:2103-13-2-02-26-5
U Novoj Rači,  06.11.2026.godine.

								Predsjednik Upravnog vijeća
									Ivan Matković v.r.

